ลักษณะร้าน + บรรยากาศ 
ร้าน บ้านเมษา เป็นร้านอาหารริมน้ำที่เปิดมานานและเป็นร้านที่บรรยากาศดีสุดๆ ในทุกๆเย็นและหัวค่ำ เวลานั่งกินอาหารไปมองวิวมองน้ำไป ขอบอกเลยว่าเพลินใจสุดๆ
ในตอนที่ผมไปกินนั้นเป็นช่วงหัวค่ำแล้วคนในร้านเยอะเลยไม่ได้นั่งริมรั้ว แสงในร้านน้อยไปบ้างทำให้อาจถ่ายรูปมาไม่ค่อยชัดนะครับ

ที่ตั้งร้าน
ร้านตั้งอยู่ตรงถนนสุขุมวิท ฝั่งศาลากลางไปสำโรง

เมนูเด่นและราคาโดยประมาณ
ที่ร้านจะเน้นขายอาหารไทยและอาหารฝรั่งบางเมนู ส่วนใหญ่แล้วก็จะเน้นอาหารทะเลเป็นหลักครับ
โดยราคาอาหารต่อจานนั้น ราคาเริ่มต้นก็จะอยู่ที่ราวๆ 150 บาทบวกลบนิดหน่อย

เมนูเด็ดที่กินวันนี้
สำหรับวันนี้ผมได้สั่งอาหารกินไป 3 เมนู 
เริ่มที่เมนูแรกเป็น ตำผลไม้ ที่ร้านตำออกมาได้รสชาติอร่อยแซ่บๆเลย ตัวผลไม้นั้นไม่บุบสลายมีความสดใหม่ และตัวน้ำส้มตำก็เผ็ดแซ่บ กินเข้าคู่กับผลไม้อร่อยเพลินๆ
จานที่ 2 เป็นปลากระพงทอดราดน้ำปลา ในวันนี้ปลาที่ร้านเอามาตัวเล็กไปหน่อย แต่ก็ทอดได้สุกทั่วทั้งตัว กินแล้วได้รสเค็มๆหวานๆเนื้อปลาแน่นๆร้อนๆอร่อยเลยทีเดียว
จานสุดท้ายเป็นยำกุ้งฟู เป็นเมนูที่ทำกุ้งฟูออกมาได้อร่อยสุดยอด กินแล้วมีความกรอบอร่อยเคี้ยวเพลิน กินคู่กับน้ำยำรสเผ็ดเปรี๊ยวช่วยเจริญอาหารได้เยอะเลย

สรุปโดยรวม (เต็ม 10)
ให้ 9 คะแนนสำหรับมื้อนี้ครับ อร่อยทุกอย่าง ติดที่รู้สึกว่าปลาในวันนี้ตัวเล็กกว่าครั้งก่อนที่มากินเท่านั้นเอง

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  6 / 12 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
